VS002399
Datum: 2005-09-23T02:00:00.000+02:00
datum_sodbe_i_stopnje: 2009-11-19T00:00:00.000Z
podrocje: višina odškodnine za nepremoženjsko škodo
institut: telesne bolečine - strah
skupina: poškodbe glave in možganov in njihove posledice - poškodbe hrbtenice in reber in njihove posledice
fischer: srednje hudi primeri
odskodnina: 35.200 EUR
opombe: II DoR 523/2010. Predlog za dopustitev revizije tožeče stranke je bil zavrnjen, ker ni izkazala odstopa od ustaljene sodne prakse.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 20 do 25 let

Prodajalec.

## Škodni dogodek

Prometna nesreča – kot voznika motornega kolesa ga je podrl avtomobil.

## Poškodba

Delni izpah 7. vratnega vretenca, stanje po zatrditvi vratnega vretenca od 6. vratnega vretenca do 1. prsnega vretenca, pretres možganov, udarnina in zvin prsno ledvene hrbtenice. Zdravljenje je trajalo od 23.9.2005 do 2.3.2006, v bolniškem staležu je bil do 17.3.2006.

## Telesne bolečine

15.000 EUR Hude bolečine – 7 dne, srednje hude – 7 dni, občasne srednje hude – 14 dni, stalne lahke bolečine – 3 mesece, občasne lahke bolečine – 2 meseca, pojavljajo pa se še vedno ob težjem fizičnem delu, dvigovanju bremen, sunkovitih gibih z glavo in vratom, pri daljših prisilnih držah glave in vratu.

#### Hospitalizacija

2 operaciji, 8 dni hospitalizacije.

#### Ambulantno zdravljenje

14x pregled pri različnih specialistih in izbranem zdravniku.

#### Rehabilitacija

62 x fizioterapija v zdravilišču.

#### Nevšečnosti med zdravljenjem

4 do 5 dni stalnega ležanja, 8 mesecev hoje z berglami, 1 mesec jemanje analgetikov v obliki infuzij in injekcij in tablet, 16x RTG, 8 tednov nošenje vratne opornice .

## Strah

1.200 EUR Nezavesten 80 minut zato primarnega strahu ni bilo; sekundaren hud strah za izid zdravljenja – 2 tedna, srednje hud – 14 dni, nato lahek strah – 3 mesece, občasen lahek strah pa trpi še vedno zaradi strahu pred morebitnimi komplikacijami v zvezi s poškodbo.

## Zmanjšanje življenjske aktivnosti

18.000 EUR ZŽA je 25%. Zaradi trajnih anatomskih in funkcionalnih posledic je ZŽA 20% – zaradi zatrditve je huje zmanjšana gibljivost vratne hrbtenice v vseh smereh za 64%. Ima bolečine pri težjem fizičnem delu, dvigovanju bremen, sunkovitih gibih z glavo in vratom, pri daljših prisilnih držah glave in vratu, zato je opustil vsa dela okoli hiše, vso športno aktivnost (košarka, odbojka, nogomet, smučanje). Pred poškodbo se je ukvarjal s karatejem, tekom, košarko in nogometom. Opustil je vožnjo z motorjem, težave ima pri vožnji z avtom. Težave ima pri poklicu, ker mora dvigovati bremena in dolgo stati. ZŽA zaradi pretrsa možganov je 5%. Je bolj razdražljiv, živčen, levo oko slabše prilagaja na svetlobo, ima glavobole vsaj 3x tedensko, zvečer in zjutraj ima vrtoglavice, ima motnje pomnjenja, koncentracije, motnje spanja, občutljiv je na vremenske spremembe, brezvoljen.

## Skaženost

1.000 EUR Ima rdečkasto brazgotino na vratu (60 x 8 mm), brazgotino na robu črevnice, ki pa je slabo vidna in zakrita, le ob nošenju kopalk je slabše vidna.

---

OZ člen 179, 182